ስዑድ ዓረብ ሓንቲ ካብተን ጥብቕቲ መሓዛ መንግስቲ ኣሜሪካ ኢያ። ሕጂ ምስ ምጥፋእ ካሾጊ ርእይቶ ኣሜሪካ ኣብታ ሃገር ኣብ ኣጸጋሚ ኩነት ይርከብ። መንግስቲ ኣሜሪካ ብጭቡጥ እቲ ቅትለተ ከምዝተፈጸመ ዘርኢ ቪድዮ መንግስቲ ቱርኪ ክትህባ ሓቲታ ከምዘላ ፕሬዚደንት ትራምፕ ገሊጹ። ``ኣነ እቲ ቪድዮ ከምዘሎን ከምዘየሎን ርግጸኛ ኣይኮንኩን፡ ምናልባሽ ይህሉ ይኸውን`` ድማ ኢሉ። ትራምፕ ኣብ መግለጺኡ፡ ካብቲ ኣብ ስዑድ ዓረብን ቱርክን ምብጻሕ ዝፈጸመ ወጻኢ ጉዳይ ምኒስተሩ፡ ማይክ ፖምፔዮ ጸብጻብ ይጽበ ከምዘሎ ገሊጹ። ምንጪ ስእሊ, AFP መግለጺ ስእሊ, ሚኒስተር ጉዳያት ወጻኢ ኣሜሪካ ማይክ ፖምፐዮ ምስ ፕረዚደንት ቱርኪ ጠይብ ኤርዶዋን ተራኺቡ እቲ ሓቂ ``ኣብ መወዳእታት ናይዚ ሰሙን`` ክግሃድ ኢዩ ኢሉ። እቲ ንመንግስቲ ስዑድ ዓረብ ክኽውለሎም ይህቅን ኣሎ ንዝብል ኣንጻሩ ዝቐረበ ጠቐነ ``ኣነ እንታይ ኣጓኒፉ ክፈልጥ ኢየ ዝደሊ`` ብምባል ትራምፕ ጨሪሱ ነጺግዎ። ኣብቲ ቪድዮ እንታይ ኣሎ?
